Bekendes bring hulde aan ontslape Top Billing-aanbieder | SARIE
FOTO: Topbilling.com	2 Februarie 2015
Bekendes bring hulde aan ontslape Top Billing-aanbieder	deur Sherlin Barends
Talle plaaslike bekendes het aan Simba Mhere, die ontslape aanbieder van die glansprogram Top Billing op SABC3, hulde gebring.
’n Motorongeluk het vroeg Saterdagoggend die 26-jarige se lewe in Johannesburg geëis, berig EWN. Hy was op pad na die O.R. Tambo Internasionale Lughawe om ‘n vlug te haal sodat hy later die dag die J&B Met in Kaapstad kon bywoon
’n Vriendin van Simba is ook in die motorongeluk dood, terwyl sy pa die ongeluk oorleef het.
Mail & Guardian berig dat die bestuurder van die motor wat teen Simba gebots het, van roekelose bestuur en strafbare manslag aangekla is.
Volgens die Top Billing webtuiste sal Simba Saterdag, 7 Februarie, by die Wespark-begraafplaas in Johannesburg ter ruste gelê word.
Simba het in 2010 roem verwerf toe hy die Top Billing-aanbiedersoektog-kompetisie gewen het. Sedertien het hy ons harte gesteel.
Die hutsmerk (hashtag) #RIPSimba trend die afgelope paar dae op sosiale media. Heelparty plaaslike sportsterre, musikante en mede-aanbieders het hulde gebring aan Simba, een van Suid-Afrika se gunsteling- TV-aanbieders.
Watching #TopBilling repeat now on @SABC3Topbilling – surreal. So sad. So sad. #RIPSimba
— Jo-Ann Strauss (@jo_annstrauss) February 1, 2015
So very sorry to hear about Simba’s passing, he was one of the really great guys. Really sad right now. #TopBilling
— Kurt Darren (@KurtOfficial) January 31, 2015
@SimbaThe1 gone to soon brother #RIPSimba pic.twitter.com/ZUYW2FMirk
— Chad Le Clos (@chadleclos) February 1, 2015
Dit is nie net ons gewone siele wat starstruck is wanneer ons ’n bekende ontmoet nie, selfs van die bekendstes sukkel om hul woorde te vind wanneer hulle ’n held ontmoet. Só het ons gesien toe die popster Nicky Minaj onlangs die …